pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กสร.แนะนายจ้างและลูกจ้าง ดูแลความปลอดภัยช่วงฝนตกหนัก 1-5 พ.ค.นี้
วันพุธที่ 2 พฤษภาคม 2561
กสร.แนะนายจ้างและลูกจ้าง ดูแลความปลอดภัยช่วงฝนตกหนัก 1-5 พ.ค.นี้
กรมสวัสดิการและคุ้มครองแรงงาน แนะนายจ้าง ลูกจ้าง ร่วมมือดูแลความปลอดภัยในการทํางานในช่วง
ฝนตกหนัก เพิ่มความระมัดระวัง ตรวจสอบเครื่องจักรโดยเฉพาะอุปกรณ์เกี่ยวกับไฟฟ้า พร้อมเพิ่มมาตรการให้ลูกจ้างขับขี่อย่างปลอดภัย
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า ตามที่ กรมอุตุนิยมวิทยาได้ออกประกาศเตือนให้ประชาชนระวังอันตรายจากฝนตกหนักและฝนตกสะสมในช่วงวันที่ 1 – 5 พฤษภาคมนี้กสร.จึงขอให้นายจ้าง ลูกจ้างได้ร่วมกันดูแลสถานประกอบกิจการให้มีความปลอดภัยในการทํางาน โดยร่วมกันตรวจสอบเครื่องจักรอุปกรณ์ต่าง ๆ โดยเฉพาะอุปกรณ์ไฟฟ้าเพื่อป้องกันอันตรายที่อาจเกิดขึ้น เช่น ไฟฟ้าลัดวงจร หรือไฟฟ้ารั่วและดูด เป็นต้น สําหรับสถานประกอบกิจการที่ตั้งอยู่ในบริเวณที่อาจได้รับผลกระทบขอให้เพิ่มความระมัดระวังเป็นพิเศษ เพราะอาจเกิดเหตุความไม่ปลอดภัย เช่น เกิดน้ําท่วมฉับพลัน ดินโคลนถล่ม ทําให้อาคารหรือสิ่งปลูกสร้างทรุดตัวหรือพังทลาย โดยมอบหมายเจ้าหน้าที่ความปลอดภัยในการทํางาน หรือผู้ที่เกี่ยวข้องตรวจสอบโครงสร้าง อาคาร สถานที่ให้อยู่ในสภาพที่ปลอดภัย
อธิบดีกสร. กล่าวเพิ่มเติมว่า นอกจากนี้ขอนายจ้างได้จัดให้มีมาตรการเกี่ยวกับการขับขี่ปลอดภัย ทั้งในการให้ความรู้และกํากับดูแลให้ลูกจ้างที่ปฏิบัติหน้าที่ขับขี่ยานพาหนะ รวมไปถึงลูกจ้างที่ใช้ยานพาหนะ เพิ่มความระมัดระวังและตรวจสอบสภาพความพร้อมของรถก่อนออกเดินทางทุกครั้ง เพื่อป้องกันอุบัติเหตุ ที่อาจเกิดขึ้น
รัฐบาลไทย-ข่าวทำเนียบรัฐบาล-นายกรัฐมนตรีมีข้อความสารแสดงความยินดีถึงประธานาธิบดีสหรัฐอเมริกาในโอกาสวันครบรอบวันประกาศอิสรภาพและวันชาติของสหรัฐฯ
วันอังคารที่ 4 กรกฎาคม 2560
นายกรัฐมนตรีมีข้อความสารแสดงความยินดีถึงประธานาธิบดีสหรัฐอเมริกาในโอกาสวันครบรอบวันประกาศอิสรภาพและวันชาติของสหรัฐฯ
นายกรัฐมนตรีมีข้อความสารแสดงความยินดีถึงประธานาธิบดีสหรัฐอเมริกาในโอกาสวันครบรอบวันประกาศอิสรภาพและวันชาติของสหรัฐฯ
ในโอกาสวันครบรอบวันประกาศอิสรภาพและวันชาติของสหรัฐฯ 4 กรกฎาคม 2560 พลเอกประยุทธ์ จันทร์โอชา นายกได้มีข้อความสารแสดงความยินดีถึงนายโดนัลด์ ทรัมป์ ประธานาธิบดีสหรัฐอเมริกาเพื่อเป็นการแสดงไมตรีจิตที่ดีในฐานะมิตรประเทศที่มีความสําคัญยิ่ง ดังนี้
Your Honorable,
On this auspicious day marking the 241stAnniversary of the Independence of the United States of America, I have the honour to extend to you and to the American people, on behalf of the Royal Thai Government and the people of Thailand, my warmest congratulations and best wishes for the joyous celebration of your national day.
I am confident that with you at the helm, the long - standing and close ties of friendship and cooperation between Thailand and the United States, our great ally, will be reinvigorated, and will advance and flourish in the years to come.
Accept, Your Honorable, the renewed assurances of my highest consideration.
General Prayut Chan-o-cha (Ret.)
Prime Minister of the Kingdom of Thailand
รัฐบาลไทย-ข่าวทำเนียบรัฐบาล-รมต.นร. นาย เทวัญ ฯ  รับมอบหน้ากากอนามัย จำนวน 2,000 ชิ้น จากภาคเอกชน
วันพุธที่ 4 มีนาคม 2563
รมต.นร. นาย เทวัญ ฯ  รับมอบหน้ากากอนามัย จํานวน 2,000 ชิ้น จากภาคเอกชน
รมต.นร. นาย เทวัญ ฯ  รับมอบหน้ากากอนามัย จํานวน 2,000 ชิ้น จากภาคเอกชน
วันนี้ (4 มีนาคม 2563) เวลา 14.00 น. ณ ห้องรับรอง 1 ตึกบัญชาการ 1 ทําเนียบรัฐบาล Mr. Jack Su Marketing Director บริษัท ซีซีเอส คอมเซอร์วิส (ประเทศไทย) จํากัด ได้มอบหน้ากากอนามัย จํานวน 2,000 ชิ้น แก่นายเทวัญ ลิปตพัลลภ รัฐมนตรีประจําสํานักนายกรัฐมนตรี เพื่อแจกจ่ายให้กับข้าราชการและเจ้าหน้าที่สํานักเลขาธิการนายกรัฐมนตรี ซึ่งมีภารกิจติดตามและสนับสนุนงานของนายกรัฐมนตรี รองนายกรัฐมนตรี รัฐมนตรีประจําสํานักนายกรัฐมนตรีในพื้นที่ต่าง ๆ รวมทั้งสื่อมวลชนประจําทําเนียบรัฐบาลที่ต้องออกไปทําข่าวภารกิจด้วย
..................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.ทส. ร่วมกับคณะรัฐมนตรีถวายแจกันดอกไม้และลงนามถวายพระพรสมเด็จพระบรมราชชนนีพันปีหลวง
วันศุกร์ที่ 26 กรกฎาคม 2562
รมว.ทส. ร่วมกับคณะรัฐมนตรีถวายแจกันดอกไม้และลงนามถวายพระพรสมเด็จพระบรมราชชนนีพันปีหลวง
รมว.ทส. ร่วมกับคณะรัฐมนตรีถวายแจกันดอกไม้และลงนามถวายพระพรสมเด็จพระบรมราชชนนีพันปีหลวง
วันที่ 24 กรกฎาคม 2562 นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ร่วมกับคณะรัฐมนตรี โดยมี พลเอก ประยุทธ์ จันทร์โอชา นายกรัฐมนตรี นําคณะรัฐมนตรีพร้อมภริยา ถวายแจกันดอกไม้หน้าพระบรมฉายาลักษณ์สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และลงนามถวายพระพรให้ทรงมีพระพลานามัยสมบูรณ์แข็งแรง ณ อาคารภูมิสิริมังคลานุสรณ์ โรงพยาบาลจุฬาลงกรณ์ สภากาชาดไทย
รัฐบาลไทย-ข่าวทำเนียบรัฐบาล-การจำหน่ายพันธบัตรออมทรัพย์ของกระทรวงการคลัง ในปีงบประมาณ พ.ศ. 2560 ครั้งที่ 2 เพิ่มเติม
วันพุธที่ 17 พฤษภาคม 2560
การจําหน่ายพันธบัตรออมทรัพย์ของกระทรวงการคลัง ในปีงบประมาณ พ.ศ. 2560 ครั้งที่ 2 เพิ่มเติม
การจําหน่ายพันธบัตรออมทรัพย์ของกระทรวงการคลัง ในปีงบประมาณ พ.ศ. 2560 ครั้งที่ 2 เพิ่มเติม จํานวน 3,000 ล้านบาท จําหน่ายตั้งแต่วันที่ 22 พฤษภาคม – 31 สิงหาคม 2560
นายสุวิชญ โรจนวานิช ผู้อํานวยการสํานักงานบริหารหนี้สาธารณะ รายงานผลการจําหน่ายพันธบัตรออมทรัพย์ของกระทรวงการคลัง ในปีงบประมาณ พ.ศ. 2560 ครั้งที่ 2 วงเงิน 15,000 ล้านบาท ซึ่งเปิดจําหน่ายเมื่อวันที่ 8 พฤษภาคม 2560 ขณะนี้จําหน่ายได้ครบตามวงเงินที่ประกาศแล้ว และเนื่องจากยังมีความต้องการซื้อจากประชาชน รัฐมนตรีว่าการกระทรวงการคลังจึงเห็นชอบให้จัดสรรวงเงินจําหน่ายเพิ่มเติมจํานวน 3,000 ล้านบาท ตามรุ่นอายุและอัตราดอกเบี้ยเดิม คือเป็นพันธบัตรแบบไร้ใบตราสาร (Scripless) รุ่นอายุ 5 ปี อัตราดอกเบี้ยคงที่ร้อยละ 2.35 ต่อปี และอายุ 10 ปี อัตราดอกเบี้ยคงที่ร้อยละ 3.00 ต่อปี จําหน่ายตั้งแต่วันที่ 22 พฤษภาคม – 31 สิงหาคม 2560 ทั้งนี้ กระทรวงการคลังขอสงวนสิทธิ์ในการจําหน่ายให้แก่บุคคลธรรมดาที่ถือสัญชาติไทยหรือมีถิ่นที่อยู่ในประเทศไทยเท่านั้น รายละไม่เกิน 2,000,000 บาทต่อธนาคารตัวแทนจําหน่าย
ผู้สนใจสามารถซื้อพันธบัตรออมทรัพย์ของกระทรวงการคลังดังกล่าวได้ตั้งแต่เวลา 08.30 น. ของวันที่ 22 พฤษภาคม 2560 จนถึงเวลา 15.00 น. ของวันที่ 31 สิงหาคม 2560 หรือจนกว่าวงเงินจําหน่ายจํานวน 3,000 ล้านบาทจะหมดลง โดยสามารถทํารายการซื้อผ่านเคาน์เตอร์ธนาคารตัวแทนจําหน่ายทุกสาขา เครื่องถอนเงินอัตโนมัติ (ATM) และระบบ Internet Banking ของธนาคารตัวแทนจําหน่ายทั้ง 4 แห่ง ตามรายละเอียดดังนี้
ธนาคารกรุงเทพฯ www.bangkokbank.com/ibanking
ธนาคารกรุงไทยฯ www.ktbnetbank.com
ธนาคารกสิกรไทยฯ https://online.kasikornbankgroup.com
ธนาคารไทยพาณิชย์ฯ www.scbeasy.com
จึงขอประกาศให้ทราบโดยทั่วกัน
สํานักพัฒนาตลาดตราสารหนี้ สํานักงานบริหารหนี้สาธารณะ
โทร. 0 2271 7999 ต่อ 5806
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-สัมภาษณ์พิเศษรัฐมนตรีว่าการกระทรวงยุติธรรม เพื่อเผยแพร่ทางหนังสือพิมพ์ อปท.นิวส์ และ อปท.ทีวีนิวส์
วันพุธที่ 3 พฤษภาคม 2560
สัมภาษณ์พิเศษรัฐมนตรีว่าการกระทรวงยุติธรรม เพื่อเผยแพร่ทางหนังสือพิมพ์ อปท.นิวส์ และ อปท.ทีวีนิวส์
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม ให้สัมภาษณ์พิเศษเพื่อเผยแพร่ผ่านทาง “หนังสือพิมพ์ อปท.นิวส์” และ “อปท.ทีวีนิวส์”
เมื่อวันพุธที่ ๓ พฤษภาคม ๒๕๖๐ เวลา ๑๐.๓๐ น.
ณ ห้องรับรองกระทรวงยุติธรรม ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
ให้สัมภาษณ์พิเศษเพื่อเผยแพร่ผ่านทาง “หนังสือพิมพ์ อปท.นิวส์” และ “อปท.ทีวีนิวส์”
ในประเด็น การดําเนินงานของกระทรวงยุติธรรมเพื่อลดความเหลื่อมล้ํา
และอํานวยความยุติธรรมให้กับประชาชนผ่านทางกองทุนยุติธรรม
การบูรณาการความร่วมมือกับศูนย์ยุติธรรมชุมชน
ศูนย์ดํารงธรรมอําเภอ ศูนย์ดํารงธรรมจังหวัด และองค์กรปกครองส่วนท้องถิ่น
เพื่อให้ประชาชนทุกพื้นที่สามารถเข้าถึงกระบวนการยุติธรรมอย่างรวดเร็ว และมีประสิทธิภาพ
รวมทั้งนโยบายของกระทรวงยุติธรรมกับการขับเคลื่อนนโยบาย Thailand 4.0
ที่เกี่ยวข้องในด้านการลดความเหลื่อมล้ําในสังคม
การสร้างการรับรู้ ความเข้าใจเกี่ยวกับกฎหมายและกระบวนการยุติธรรมให้กับประชาชน
รวมทั้งการนํานวัตกรรมมาปรับใช้ในการให้บริการประชาชนที่มีประสิทธิภาพมากยิ่งขึ้น
รัฐบาลไทย-ข่าวทำเนียบรัฐบาล-“ยุติธรรม” รับเรื่องขอความเป็นธรรมกรณีนักท่องเที่ยวชาวจีนถูกรถตู้ชนเสียชีวิต
วันพฤหัสบดีที่ 12 ตุลาคม 2560
“ยุติธรรม” รับเรื่องขอความเป็นธรรมกรณีนักท่องเที่ยวชาวจีนถูกรถตู้ชนเสียชีวิต
กระทรวงยุติธรรม รับเรื่องขอความเป็นธรรมกรณีนักท่องเที่ยวชาวจีนถูกรถตู้ชนเสียชีวิต
ในวันพฤหัสบดีที่ ๑๒ ตุลาคม ๒๕๖๐ เวลา ๑๑.๓๐ น.
ณ บริเวณลานหน้าศูนย์บริการร่วมกระทรวงยุติธรรม ชั้น 2
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นายณรงค์ ทองคํา ทนายความ ในฐานะผู้ประสานงานทางกฎหมายของพลเมืองจีนในประเทศไทย
นํานายจูนไหม่ เกา บิดาของนักท่องเที่ยวสาวชาวจีนซึ่งได้เช่ารถจักรยานยนต์ขับขี่ท่องเที่ยวในเมืองชะอํา
แต่ถูกรถตู้ชนขณะกําลังกลับรถ ได้รับบาดเจ็บสาหัส เมื่อวันที่ ๔ ตุลาคม ๒๕๖๐
โดยเข้ารับการรักษาที่โรงพยาบาลหัวหิน และได้เสียชีวิต เมื่อวันที่ ๘ ตุลาคม ๒๕๖๐
เข้ายื่นหนังสือร้องขอความเป็นธรรมต่อ
นายธวัชชัย ไทยเขียว รองปลัดกระทรวงยุติธรรม และโฆษกกระทรวงยุติธรรม
เพื่อขอให้กระทรวงยุติธรรมให้ความช่วยเหลือด้านการดําเนินคดี
เนื่องจากรถตู้คู่กรณีเป็นของนักธุรกิจรายใหญ่ในพื้นที่จังหวัดเพชรบุรี
จึงเกรงว่าจะไม่ได้รับความเป็นธรรมจากการสอบสวนดําเนินคดี
ด้านโฆษกกระทรวงยุติธรรม กล่าวว่า กระทรวงยุติธรรมจะติดตามการดําเนินการในเรื่องของคดีความ
เนื่องจากขณะนี้พนักงานสอบสวนยังไม่ได้แจ้งข้อกล่าวหาแก่คู่กรณี
ซึ่งเบื้องต้นต้องรอการแจ้งข้อกล่าวหาของเจ้าหน้าที่ตํารวจเสียก่อนจึงจะสามารถดําเนินการต่อได้
และหากมีความจําเป็นต้องดําเนินคดี กระทรวงยุติธรรม โดยกองทุนยุติธรรม
จะให้ความช่วยเหลือด้านค่าทนายความในการดําเนินคดี
และหากข้อเท็จจริงปรากฏว่า ผู้เสียชีวิตไม่ได้เป็นฝ่ายประมาท และไม่มีส่วนเกี่ยวข้องกับอุบัติเหตที่เกิดขึ้น
จะสามารถขอรับค่าตอบแทนผู้เสียหายตามพระราชบัญญัติค่าตอบแทนผู้เสียหายและค่าทดแทน
และค่าใช้จ่ายแก่จําเลยในคดีอาญา พ.ศ. ๒๕๔๔ และที่แก้ไขเพิ่มเติม (ฉบับที่ ๒) พ.ศ. ๒๕๕๙
นอกจากนี้ จะประสานงานไปยังกระทรวงสาธารณสุขเพื่อหารือในประเด็นค่าใช้จ่าย
เกี่ยวกับค่าใช้จ่ายการเก็บรักษาศพในโรงพยาบาลว่าจะสามารถให้ความช่วยเหลืออย่างไรได้บ้าง
ทั้งนี้ กระทรวงยุติธรรม พร้อมจะให้ความเป็นธรรมแก่ทุกฝ่ายทั้งชาวไทย
และชาวต่างชาติที่เดินทางเข้าประเทศไทยอย่างถูกกฎหมาย
เพื่อให้ทุกฝ่ายได้รับความเป็นธรรมอย่างเท่าเทียม
รัฐบาลไทย-ข่าวทำเนียบรัฐบาล-มหาดไทย รณรงค์เสริมสร้างจิตสำนึกด้านความปลอดภัย  เนื่องในโอกาสวันป้องกันอุบัติภัยแห่งชาติ ประจำปี 2562
วันศุกร์ที่ 27 ธันวาคม 2562
มหาดไทย รณรงค์เสริมสร้างจิตสํานึกด้านความปลอดภัย  เนื่องในโอกาสวันป้องกันอุบัติภัยแห่งชาติ ประจําปี 2562
มหาดไทย รณรงค์เสริมสร้างจิตสํานึกด้านความปลอดภัยเนื่องในโอกาสวันป้องกันอุบัติภัยแห่งชาติ ประจําปี 2562
วันนี้ 26 ธันวาคม 2562 ที่กระทรวงมหาดไทย พลเอก อนุพงษ์ เผ่าจินดา รัฐมนตรีว่าการกระทรวงมหาดไทยเปิดเผยว่า ตามที่รัฐบาลได้กําหนดให้วันที่ 26 ธันวาคมของทุกปี เป็นวันป้องกันอุบัติภัยแห่งชาติ เนื่องจากเป็นวันที่เกิดภัยพิบัติครั้งรุนแรงที่สุดของประเทศไทย คือ เหตุการณ์ “สึนามิ” เมื่อปี 2547 หรือเมื่อ 15 ปีที่ผ่านมา ซึ่งก่อให้เกิดความสูญเสียชีวิต ทรัพย์สินของประชาชนและนักท่องเที่ยวเป็นจํานวนมาก กระทรวงมหาดไทยจึงได้จัดทําแผนงานเพื่อใช้เป็นแนวทางการจัดกิจกรรมรณรงค์เสริมสร้างจิตสํานึกด้านความปลอดภัยทุกจังหวัดทั่วประเทศและกําหนดให้ทุกจังหวัดจัดกิจกรรมเพื่อรณรงค์ปลูกจิตสํานึกด้านความปลอดภัย และสร้างวัฒนธรรมความปลอดภัยแก่ประชาชน ให้ตระหนักถึงความสูญเสียจากภัยพิบัติ รู้จักการป้องกันตนเองและเตรียมความพร้อมของชุมชนในการเตรียมพร้อมรับมือภัยพิบัติทั้งภัยที่เกิดจากธรรมชาติและภัยที่เกิดจากมนุษย์ จึงขอถือโอกาสนี้ในการเชิญชวนประชาชนได้ตระหนักรู้และเตรียมความพร้อมในการรับมือจากภัยพิบัติต่าง ๆ รวมถึงร่วมกันสร้างจิตสํานึกการดําเนินชีวิตที่ปลอดภัยและพัฒนาไปสู่วัฒนธรรมความปลอดภัยพร้อมกันทั่วประเทศ โดยทุกจังหวัดได้จัดให้มีกิจกรรมเช่น การให้ความรู้ ฝึกทักษะ การช่วยเหลือผู้ประสบภัยตามความเสี่ยงภัยของแต่ละพื้นที่ การจัดนิทรรศการให้ความรู้ การสาธิตการใช้อุปกรณ์เครื่องมือในการกู้ชีพกู้ภัย และแสดงผลิตภัณฑ์เพื่อการป้องกันอุบัติภัยจากหน่วยงานภาคีเครือข่ายเพื่อให้ประชาชนได้เข้ามามีส่วนร่วมกับภาครัฐในการสร้างความปลอดภัยในพื้นที่
ทั้งนี้ พลเอก ประยุทธ์ จันทร์โอชา นายกรัฐมนตรี ได้มอบสารเนื่องในโอกาสวันป้องกันอุบัติภัยแห่งชาติ ประจําปี 2562 เพื่อส่งเสริมให้ประชาชนตระหนักถึงความสําคัญการเตรียมความพร้อมป้องกันอุบัติภัยและร่วมกันสร้างวัฒนธรรมด้านความปลอดภัยให้เกิดขึ้น โดยมีความตอนหนึ่งว่ารัฐบาลได้มีเป้าหมายสําคัญในการป้องกันอุบัติภัยและยกระดับความปลอดภัยสู่มาตรฐานสากล ไปจนถึงได้วางแนวทางการบริหารจัดการด้านความปลอดภัยให้สอดคล้องกับสภาพปัญหา รวมทั้งการบังคับใช้กฎหมายที่เกี่ยวข้องอย่างเข้มงวด ตลอดจนสร้างการรับรู้ และปลูกฝังจิตสํานึกด้านความปลอดภัยให้เกิดขึ้นในการดําเนินชีวิตประจําวัน และต้องการให้ทุกภาคส่วนในสังคมทุกระดับบูรณาการลดความเสี่ยงภัย และรู้จักการเตรียมความพร้อมป้องกันตนเอง การให้ความช่วยเหลือผู้ประสบภัยระหว่างเกิดภัยและหลังเกิดอุบัติภัยต่าง ๆ ตลอดจนการนําเทคโนโลยีและนวัตกรรมมาใช้เป็นเครื่องมือช่วยให้การเตือนภัยและการเฝ้าระวังมีประสิทธิภาพยิ่งขึ้น เพื่อให้พี่น้องประชาชนทุกคนดําเนินชีวิตอย่างเป็นปกติสุข
กองสารนิเทศ สป.มท.
ครั้งที่ 220/2562
วันที่ 26 ธ.ค. 2562
รัฐบาลไทย-ข่าวทำเนียบรัฐบาล-รมว.ดิจิทัลฯ เป็นประธานการประชุมร่วมกับ BSA The Software Alliance และกลุ่มบริษัทจากต่างประเทศ
วันพฤหัสบดีที่ 6 กันยายน 2561
รมว.ดิจิทัลฯ เป็นประธานการประชุมร่วมกับ BSA The Software Alliance และกลุ่มบริษัทจากต่างประเทศ
รมว.ดิจิทัลฯ
p.p1 {margin: 0.0px 0.0px 10.0px 0.0px; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 10.0px 0.0px; text-align: center; font: 16.0px Helvetica; -webkit-text-stroke: #000000}
span.s1 {font-kerning: none}
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานการประชุมหารือร่วมกับตัวแทนจาก BSA The Software Alliance และตัวแทนจากบริษัทประเทศต่างๆ อาทิ Amazon Web Services, Microsoft Australia, Cisco System Inc., IBM และ Symantec Corporation เมื่อวันที่ 5 กันยายน 2561 ณ กรมอุตุนิยมวิทยา โดย รมว.กระทรวงดิจิทัลฯ ได้ให้ข้อมูลเกี่ยวกับการดําเนินงานของกระทรวงฯ ที่กําลังดําเนินการผลักดันอยู่ โดยแบ่งเป็น 5 ด้านสําคัญ ได้แก่ ด้านโครงสร้างพื้นฐานด้านดิจิทัล (Digital Infrastructure) ด้านความมั่นคงปลอดภัยทางไซเบอร์ (Cyber Security) ด้านการผลักดันรัฐบาลดิจิทัล (Digital Government) ด้านการพัฒนากําลังคนไซเบอร์ (Digital Manpower) และด้านการพัฒนาแอปพลิเคชั่น (Digital Application & Development) ตลอดจนการพัฒนาโครงการเขตส่งเสริมอุตสาหกรรมและนวัตกรรมดิจิทัล (Digital Park) ในเขตพัฒนาระเบียงเศรษฐกิจพิเศษภาคตะวันออก (EEC) ทั้งนี้ การประชุมหารือดังกล่าว ที่ประชุมมีเห็นควรให้ สํานักงานพัฒนาธุรกรรมทางอิเล็กทรอนิกส์ (องค์การมหาชน) หรือ สพธอ. จัดตั้ง Cyber Security Business Group และสร้าง Audit Assessment Program ขึ้น เพื่อประสานการทํางานร่วมกับศูนย์ความร่วมมือ อาเซียน - ญี่ปุ่น เพื่อพัฒนาบุคลากรความมั่นคงปลอดภัยไซเบอร์ (ASEAN-Japan Cybersecurity Capacity Building Program) ทั้งยังได้กล่าวถึงการดําเนินงานของกระทรวงดิจิทัลฯ ในปี 2562 ในชื่อ ASEAN Digital Agility ประกอบด้วยการพัฒนา 5 ด้าน ได้แก่ 1) Cyber Security เช่น Cyber War Game, Cyber Personnel Training 2) Smart City เช่น 26 Cities Conference, City Data Platform 3) Connectivity & Mobility เช่น ASEAN Submarine Cable Network, ASEAN Biometric VISA 4) Harmonization & Alignment เช่น ASEAN Data Protection Framework, ASEAN Single window และ 5) Manpower & Society เช่น ASEAN Startup Hackathon, Social Media Review, eSport in ASEAN นอกจากนี้ ยังได้มีการเชิญชวนกลุ่มบริษัทต่างๆ ให้เข้ามาลงทุนในประเทศไทยเพิ่มขึ้น เนื่องจากรัฐบาลไทยมีนโยบายสนับสนุนกลุ่มนักลงทุนในด้านต่างๆ มากมาย โดยเฉพาะการลงทุนในโครงการ Digital Park ในพื้นที่ EEC ซึ่งไทยกําลังให้ความสําคัญในการผลักดันเทคโนโลยีดิจิทัล เพื่อยกระดับเศรษฐกิจและสังคมของประเทศ
*************************
รัฐบาลไทย-ข่าวทำเนียบรัฐบาล-ผู้ช่วย รมว.กระทรวงดิจิทัลฯ เข้าร่วมงานสัมมนา “Doing Business Portal Roadmap”
วันพุธที่ 27 มิถุนายน 2561
ผู้ช่วย รมว.กระทรวงดิจิทัลฯ เข้าร่วมงานสัมมนา “Doing Business Portal Roadmap”
ผู้ช่วย รมว.กระทรวงดิจิทัลฯ
ดร.พันธ์ศักดิ์ ศิริรัชตพงษ์ ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคม (ดีอี) เข้าร่วมงานสัมมนา “การเตรียมความพร้อมเพื่อขับเคลื่อนไปสู่ระบบอํานวยความสะดวกในการประกอบธุรกิจแบบครบวงจร (Doing Business Portal Roadmap)” โดยมี พลอากาศเอก ประจิน จั่นตอง รองนายกรัฐมนตรี เป็นประธานเปิดงานฯ ซึ่งสํานักงานพัฒนารัฐบาลดิจิทัล (องค์การมหาชน) หรือ สพร.จัดขึ้น เพื่อนําเสนอผลการสํารวจสถานภาพปัจจุบันของใบอนุญาต/บริการสําคัญที่เกี่ยวข้องกับการดําเนินธุรกิจ และผลการออกแบบสถาปัตยกรรมเทคโนโลยีสารสนเทศระบบอํานวยความสะดวกในการประกอบธุรกิจแบบครบวงจร พร้อมนําเสนอร่างแนวทางและแผนการขับเคลื่อนการพัฒนาระบบอํานวยความสะดวกในการประกอบธุรกิจแบบครบวงจร ระยะ 2 ปี (Doing Business Portal Master Plan) ทั้งนี้ กระทรวงดิจิทัลฯ ได้รับมอบหมายให้ทําหน้าที่หน่วยงานหลักเพื่อเตรียมการพัฒนาระบบ Doing Business Portal ตามข้อสั่งการนายกรัฐมนตรี ในการอํานวยความสะดวกให้แก่นักลงทุนอย่างครบวงจร ผลักดันให้เกิดการปฏิรูปงานบริการด้วยระบบอิเล็กทรอนิกส์ (Transformation Program) บูรณาการความร่วมมือระหว่างหน่วยงานภาครัฐ อันจะนําไปสู่การเพิ่มประสิทธิภาพของการติดต่อราชการ ให้สามารถติดต่อหน่วยงานภาครัฐทุกหน่วยงานที่เกี่ยวข้อง ได้แบบเบ็ดเสร็จ ณ จุดเดียว โดยไม่ต้องส่งเอกสารที่ซ้ําซ้อน สะดวกรวดเร็ว และมีความโปร่งใสต่อไป เมื่อวันที่ 26 มิถุนายน 2561 ณ ห้องแคทลียา โรงแรมรามาการ์เด้นส์ ถนนวิภาวดีรังสิต เขตหลักสี่ กรุงเทพฯ
************************
รัฐบาลไทย-ข่าวทำเนียบรัฐบาล-รัฐบาลนำโดย  รองนายกฯ ประวิตร ร่วมหารือคณะกรรมการแก้ไขปัญหาสมัชชาคนจน (สคจ.)  เตรียมตั้งคณะอนุกรรมการเดินหน้าแก้ไขปัญหาตามข้อเสนอ
วันพุธที่ 8 มกราคม 2563
รัฐบาลนําโดย  รองนายกฯ ประวิตร ร่วมหารือคณะกรรมการแก้ไขปัญหาสมัชชาคนจน (สคจ.)  เตรียมตั้งคณะอนุกรรมการเดินหน้าแก้ไขปัญหาตามข้อเสนอ
รัฐบาลนําโดย  รองนายกฯ ประวิตร ร่วมหารือคณะกรรมการแก้ไขปัญหาสมัชชาคนจน (สคจ.)  เตรียมตั้งคณะอนุกรรมการเดินหน้าแก้ไขปัญหาตามข้อเสนอ
วันนี้ (8 ม.ค.63) เวลา 09.00 น. พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการแก้ไขปัญหาของสมัชชาคนจน ครั้งที่ 1/2563 ณ ห้องประชุม 109 ชั้น 1 อาคารสํานักงานปลัดสํานักนายกรัฐมนตรี ทําเนียบรัฐบาล โดยมี นายเทวัญ ลิปตพัลลภ รัฐมนตรีประจําสํานักนายกรัฐมนตรี ในฐานะรองประธานกรรมการ และรัฐมนตรีช่วยว่าการกระทรวงที่เกี่ยวข้อง ผู้แทนจากกระทรวง รวมถึงผู้แทนจากกลุ่มสมัชชาคนจนเข้าร่วม
การประชุมครั้งนี้เกิดขึ้นเนื่องจากเมื่อวันที่ 6-23 ตุลาคม 2562 กลุ่มสมัชชาคนจน จํานวนประมาณ 400 คน นําโดยนายบารมี ชัยรัตน์ ได้เดินทางมาชุมนุมบริเวณถนนลูกหลวง ข้างกระทรวงศึกษาธิการ โดยกลุ่มสมัชชาได้เสนอการแก้ไขปัญหา 35 กรณี รวม 5 กลุ่มปัญหา ได้แก่ เรื่องเขื่อน ที่ดินทํากินและที่อยู่อาศัยในพื้นที่รัฐ แรงงาน การเกษตร และผลกระทบจากโครงการของรัฐ/เอกชน ทั้งนี้ประเด็นเร่งด่วนที่กลุ่มสมัชชาต้องการให้ดําเนินการแก้ไข คือ เรื่องที่อยู่อาศัยและทํากินในพื้นที่ของรัฐ ซึ่งเป็นข้อเสนอเชิงนโยบาย 30 กรณี รวม 9 กลุ่มข้อเสนอ และขอให้มีการแต่งตั้งคณะกรรมการแก้ไขปัญหาของ สคจ. เพื่อขับเคลื่อนการแก้ปัญหาด้านต่างๆ และขอให้นําผลการเจรจาเสนอคณะรัฐมนตรีอย่างเร่งด่วน
ที่ผ่านมา นายเทวัญ ลิปตพัลลภ รัฐมนตรีประจําสํานักนายกรัฐมนตรี ในฐานะผู้ทําหน้าที่เจรจาแก้ไขปัญหาของ สคจ. แทนนายกรัฐมนตรี ได้รายงานผลการเจรจาในที่ประชุมคณะรัฐมนตรี ซึ่งนายกรัฐมนตรีได้บัญชาให้ 11 กระทรวงที่เกี่ยวข้อง ติดตามการแก้ไขปัญหาอย่างบูรณาการร่วมกัน
สําหรับผลการประชุมครั้งนี้ พลเอก ประวิตร วงษ์สุวรรณ รองนายกรัฐมนตรี เปิดเผยว่า ที่ประชุมได้มีมติร่วมกันในการแต่งตั้งคณะอนุกรรมการเพื่อช่วยขับเคลื่อนการนําข้อเสนอต่างๆ สู่กระทรวงที่เกี่ยวข้อง เพื่อแก้ปัญหาให้พี่น้องประชาชนได้อย่างรวดเร็วต่อไป
......................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-จุรินทร์คว้าตะหลิวโชว์ต้มยำกุ้งกลางห้าง Foodhall อินเดีย ส่งเสริมการค้าไทย
วันอังคารที่ 21 มกราคม 2563
จุรินทร์คว้าตะหลิวโชว์ต้มยํากุ้งกลางห้าง Foodhall อินเดีย ส่งเสริมการค้าไทย
18 มกราคม 2563 นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ เปิดกิจกรรมส่งเสริมการขายสินค้าไทยร่วมกับห้างสรรพสินค้าชื่อดัง  Food hall ของประเทศอินเดีย
ซึ่งมีอยู่กว่า 2000 สาขาทั่วประเทศ คลอบคลุมจนถึงประชากรที่เป็นเป้าหมายผู้บริโภค กว่า 600 คน ช่วงบ่ายวานนี้ ( 17 มกราคม 2563 ) โดยได้นําคณะสํารวจสินค้าไทยซึ่งมีขายอยู่ในชั้นวางของห้าง ทั้งเครื่องปรุงรส น้ําปลา พริกและเครื่องเทศต่างๆที่มาจากประเทศไทย
ในโอกาสนี้รองนายกรัฐมนตรีได้สาธิตการปรุงอาหาร เมนูต้มยํากุ้งและผัดไท ร่วมกับเชฟจากสถานทูต ไทย โดยไฮไลท์เมนูต้มยํากุ้งนั้นได้มีบล็อกเกอร์หรือ YouTuber ทางด้านอาหารของอินเดียมานั่งสังเกตการณ์กว่า 10 รายเพื่อถ่ายทอดและชิมการปรุงอาหารไทยผ่านช่องทางโซเชียลมีเดียแพลตฟอร์มของอินเดีย ซึ่งล้วนได้รับความสนใจโดยเฉพาะเมนูต้มยํากุ้งเราบรรดา Food Blogger ต่างยกนิ้วให้ถึงความอร่อย สร้างสีสันในการส่งเสริมการค้าระหว่างไทยกับอินเดียครั้งนี้
นอกจากนั้นแล้วในระหว่างเวลาเดียวกันยังมีการประชุมหารือหัวข้อศักยภาพและโอกาสของแป้งมันสําปะหลังไทยในอินเดียโดย กรมการค้าต่างประเทศ สมาคมแป้งมัน สมาคมการค้ามัน และภาคเอกชนทั้งสองฝ่ายอีกด้วย
จากนั้น นายจุรินทร์พร้อมคณะจึงเดินทางมาที่เมืองไฮเดอร์ราบัดสําหรับวันที่ 18 มกราคม 2563 จะมีการเข้าเยี่ยมคารวะจาก รัฐมนตรีพาณิชย์ของเมืองนี้ และจะได้มีการสัมมนาโอกาสใหม่ทางธุรกิจของอุตสาหกรรมไม้ยางพาราระหว่างไทยอินเดียและกิจกรรมเจรจาการค้าและสร้างเครือข่ายธุรกิจระหว่างไทยอินเดียเช่นกันโดยจะมีสภาหอการค้าและอุตสาหกรรมแห่งรัฐเตลังกานามาร่วมด้วย
รัฐบาลไทย-ข่าวทำเนียบรัฐบาล-รอง นรม. พลเอก ประวิตรฯ เป็นประธานการประชุม คกก. การรักษาความมั่นคงปลอดภัยไซเบอร์แห่งชาติ มุ่งขับเคลื่อนนโยบาย หน่วยงานและบุคลากร ให้เป็นกลไกรักษาความมั่นคงปลอดภัยไซเบอร์
วันจันทร์ที่ 13 มกราคม 2563
รอง นรม. พลเอก ประวิตรฯ เป็นประธานการประชุม คกก. การรักษาความมั่นคงปลอดภัยไซเบอร์แห่งชาติ มุ่งขับเคลื่อนนโยบาย หน่วยงานและบุคลากร ให้เป็นกลไกรักษาความมั่นคงปลอดภัยไซเบอร์
พลเอก ประวิตร วงษ์สุวรรณ รองนายกรัฐมนตรี เป็นประธานการประชุม ประชุม คกก. การรักษาความมั่นคงปลอดภัยไซเบอร์แห่งชาติ ครั้งที่ 1/2563 พร้อมกําชับให้ร่วมกันพัฒนาด้านความมั่นคงและความปลอดภัยในไซเบอร์ของประเทศ
วันนี้ (13 ม.ค. 63) เวลา 10.00 ณ ห้องประชุมคณะรัฐมนตรี ชั้น 2 สํานักเลขาธิการคณะรัฐมนตรี ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการการรักษาความมั่นคงปลอดภัยไซเบอร์แห่งชาติ (กมช.) โดยมีรัฐมนตรีว่าการกระทรวงดิจิทัลเพื่อเศรษฐกิจและสังคม พร้อมทั้งผู้แทนหน่วยงานที่เกี่ยวข้องเข้าร่วมประชุมคณะกรรมการในครั้งนี้ด้วย
รองนายกรัฐมนตรีเปิดการประชุมโดยกล่าวมอบนโยบายว่า นายกรัฐมนตรีได้มอบหมายให้เป็นประธานและประสานการประชุม ซึ่งเป็นการประชุมครั้งแรก เพื่อติดตามภาพรวมการดําเนินการ เร่งผลักดันกลไกระดับนโยบาย ทั้งเรื่องการจัดตั้งสํานักงานเพื่อเป็นหน่วยงานกําลังของสํานักงานคณะกรรมการการรักษาความมั่นคงปลอดภัยไซเบอร์แห่งชาติ (สกมช.) แนวทางการจัดตั้งคณะกรรมการสรรหาผู้ทรงคุณวุฒิในคณะกรรมการต่างๆ รวมทั้งการจัดทํากฎหมายรอง ตามพระราชบัญญัติการรักษาความมั่นคงปลอดภัยไซเบอร์ พ.ศ. 2562 เพื่อกํากับ ดูแล ติดตามเฝ้าระวังความมั่นคงทางปลอดภัย และรับมือภัยคุกคามทางไซเบอร์ เพื่อให้ประเทศไทยมีความสามารถในการพัฒนาความมั่นคงและดูแลความปลอดภัยไซเบอร์อย่างมีประสิทธิภาพ
โดยในที่ประชุมได้รับทราบในเรื่องการแต่งตั้งกรรมการผู้ทรงคุณวุฒิในคณะกรรมการการรักษาความมั่นคงปลอดภัยไซเบอร์แห่งชาติ (กมช.) พร้อมทั้งแผนการดําเนินงานตามพระราชบัญญัติการรักษาความมั่นคงปลอดภัยไซเบอร์ พ.ศ. 2562 และแผนการจัดทํากฎหมายลําดับรอง ร่างโครงสร้างและอัตรากําลังของสํานักงานคณะกรรมการการรักษาความมั่นคงปลอดภัยไซเบอร์แห่งชาติ (สกมช.) รวมถึงข้อเสนอเพื่อให้การรักษาความมั่นคงปลอดภัยไซเบอร์เป็นไปอย่างมีประสิทธิภาพของคณะกรรมการที่ปรึกษาด้านความมั่นคง และการพัฒนาบุคลากรด้านความมั่นคงปลอดภัยไซเบอร์ระยะเร่งด่วน
ทั้งนี้ ที่ประชุมยังได้พิจารณาเห็นชอบมอบหมายให้ศูนย์ประสานการรักษาความมั่นคงปลอดภัยระบบคอมพิวเตอร์ประเทศไทย ThaiCERT โดยสํานักงานพัฒนาธุรกรรมทางอิเล็กทรอนิกส์ ทําหน้าที่เป็นศูนย์ประสานการรักษาความมั่นคงปลอดภัยระบบคอมพิวเตอร์แห่งชาติ NationalCERT ตามพระราชบัญญัติการรักษาความมั่นคงปลอดภัยไซเบอร์ พ.ศ. 2562 ระหว่างนี้ โดยขอให้ให้กระทรวงดิจิทัลเพื่อเศรษฐกิจและสังคม สนับสนุน ดูแลจนกว่าจะมีการตั้งศูนย์ NationalCERT แล้วเรียบร้อย
ก่อนเสร็จสิ้นการประชุม รองนายกรัฐมนตรีได้ย้ําถึงความสําคัญของการรับมือกับสถานการณ์ด้านภัยคุกคามไซเบอร์ โดยเตรียมพร้อมให้ประเทศไทย สร้างแรงผลักดัน ให้เกิดการพัฒนาและการรักษาความปลอดภัยอย่างมีประสิทธิภาพ และกําชับให้คณะกรรมการการรักษาความมั่นคงปลอดภัยไซเบอร์แห่งชาติ (กมช.) และหน่วยงานที่เกี่ยวข้องคอยติดตามและผลักดันการดําเนินงานให้เกิดผลเป็นรูปธรรมเพื่อให้เป็นไปตามทิศทางที่คณะกรรมการได้กําหนดไว้ต่อไป
.............................
กลุ่มประชาสัมพันธ์และเผยแพร่ สํานักโฆษก